text: میرے پیارے ہم وطنوں، 26 جنوری ہمارے لیے ایک تاریخی تہوار ہے۔ لیکن اس سال 26 جنوری 2018 کا دن ، خاص طور سے یاد رکھا جائے گا۔ اس سال یوم جمہوریہ پروگرام کے لیے سبھی دس آسیان ممالک کے لیڈرمہمان خصوصی کے طور پر ہندوستان آئیں گے۔ یوم جمہوریہ پر اس بار ایک نہیں بلکہ دس مہمان خصوصی ہوں گے۔ ایسا ہندوستان کی تاریخ میں پہلے کبھی نہیں ہوا ہے۔ 2017، آسیان کے ملک اور ہندوستان ، دونوں کے لیے خاص رہا ہے۔ آسیان نے 2017 میں اپنے 50 سال پورے کیے اور 2017 میں ہی آسیان کے ساتھ ہندوستان کی شراکت داری کے 25 سال بھی پورے ہوئے ہیں۔ 26 جنوری کو دنیا کے 10 ممالک کے ان عظیم لیڈروں کا ایک ساتھ شریک ہونا ہم سبھی ہندوستانیوں کےلیے فخر کی بات ہے۔